Далин Х. Оукс

Евангелието на Исус Христос ни предизвиква да се променим. „Покайте се“ е най-честото му послание, а покаяние значи отказ от всички наши навици – лични, семейни, етнически и национални – противоречащи на Божиите заповеди. Целта на Евангелието е да преобрази обикновените хора в небесни граждани и това изисква промени. …


Исус ни е заповядал да се обичаме един друг и ние показваме тази любов по начина, по който служим един другиму. Заповядано ни е също да обичаме Бог и ние показваме тази любов, като постоянно се покайваме и спазваме заповедите Му (вж. Йоан 14:15). И покаяние значи повече от това да се откажем от греховете си. В най-широк смисъл то изисква *промяна,* отказ от всички наши традиции, които противоречат на Божиите заповеди. Като ставаме пълноценни участници в културата на Евангелието на Исус Христос, ставаме „съграждани на светиите и членове на Божието семейство“ (Ефес. 2:19).


„Покаяние и промяна“, обща конференция, октомври 2003 г.


